Након добрих игара за Бордо, Мику је дебитовао за Триколоре 17. августа 1999, у пријатељској утакмици против Северне Ирске. Касније је уврштен у списак репрезентативаца за ЕУРО 2000. на којем је Француска освојила титулу првака док је Мику наступио на једној утакмици. Реч је о утакмици против Холандије у групи где се обе екипе нису оптерећивале резултатом будући да су већ осигурале наступ у следећој фази такмичења.